b'\n_START_ARTICLE_\nFestival slovenskega filma 2017\n_START_SECTION_\n20. FSF v \xc5\xa1tevilkah\n_START_PARAGRAPH_\nZbiranje prijav je potekalo do 30. junija (kratko- in srednjemetra\xc5\xbeni) oziroma 24. julija 2017 (celove\xc4\x8derni filmi). Prijavljeno je bilo rekordno \xc5\xa1tevilo del \xe2\x80\x93 183 (16 ve\xc4\x8d kot l. 2016); med njimi je bilo 71 igranih (53 kratkih, 7 srednjemetra\xc5\xbenih in 11 celove\xc4\x8dernih), 64 dokumentarnih (21 kratkih, 22 srednjemetra\xc5\xbenih in 21 celove\xc4\x8dernih), 24 animiranih (kratkih), 12 eksperimentalnih (kratkih in srednjemetra\xc5\xbenih) in 12 drugih filmov._NEWLINE_Na festivalu bo predvajanih 97 filmskih del. Za uradni tekmovalni program je bilo izbranih 52 filmov (16 celove\xc4\x8dernih, 5 srednjemetra\xc5\xbenih, 21 kratkih, 8 \xc5\xa1tudentskih in 2 manj\xc5\xa1inski koprodukciji), ki se bodo potegovali za nagrade vesna, v uradni pregledni program pa se je uvrstilo 32 filmov (6 celove\xc4\x8dernih, 8 srednjemetra\xc5\xbenih, 11 kratkih in 7 \xc5\xa1tudentskih). V uradnem programu bo tako predvajanih 84 filmov, v spremljevalnem pa 13 (7 v sklopu Podmladek, 6 pa v sklopu Posve\xc4\x8deno).'